சர்வதேச நிறுவனங்கள் தொடங்குவதற்கும் முதலீடு செய்வதற்கும் கிடைத்த புதிய இலக்கு இந்தியா என்பது யாருக்கும் தெரியாத ரகசியம் அல்ல. டெக்ஸ்பார்க்ஸ் 2015ல் தென்கிழக்கு ஆசியாவின் மூன்று முதலீட்டாளர்களை சந்தித்து, அவர்களிடம் இந்தியாவில் முதலீடு செய்வதற்குக் காரணம் என்ன என்று கேள்வி எழுப்பினோம். அவர்களில் எம்அண்ட்எஸ் பார்ட்னர்ஸ் நிறுவனத்தைச் சேர்ந்த ஹிரோ பென்னோஸ் மற்றும் பென்னெக்ஸ்ட் நிறுவனங்களைச் சேர்ந்த டெருஹைட் சாட்டோ ஆகிய இருவரும் இந்தியாவில் தலா 20 முதலீடுகளைச் செய்திருக்கின்றனர். மற்றொருவர் பி சக்ஸஸ் நிறுவனத்தின் நாதன் மிலார்ட். பி சக்ஸஸ் கொரியாவில் யுவர்ஸ்டோரி போல இயங்கும் தளம். இவர்கள் மூவருக்கும் இடையே உரையாடலை வழிநடத்தியவர் ஜிடபிள்யூஜி குரூப்பின் வல்லப்ராவ்.